વડાપ્રધાન નરેન્દ્ર મોદીએ વિશ્વ યોગ દિન ઉજવવાની યુએનમાં હાકલ કર્યા બાદ યોગના પ્રચાર પ્રસાર માટે કરોડો રૂપિયાનો દર વર્ષે ખર્ચ કરવામાં આવે છે અને તેમાં નોકરશાહોથી માંડીને નેતાઓ ધર્માત્માઓ અને ઉદ્યોગપતિઓ પણ ભાગ લઈને તસ્વીરો ખેંચાવાની હોડ લગાવી તેને ફેસબુકથી માંડીને સોશ્યલ મીડીયાના દરેકે દરેક સાઈડ ઉપર પોસ્ટ કરી વાહવાહી મેળવવાનો પ્રયત્ન કરે છે એટલું જ નહી યોગ સંબંધિત સારા સારા વાક્યો પણ ચોપડીઓમાંથી શોધી કે વડાપ્રધાને કરેલા વક્તવ્યમાંથી કાઢીને સોશ્યલ સાઈડ પર મુકી પોતાના ફોલોઅર્સની સંખ્યા વધારવા માટે સતત પ્રયત્નશીલ રહે છે.